Addison Rae

**Addison Rae Easterling** (s. 6. lokakuuta 2000 Lafayette, Louisiana, Yhdysvallat) on yhdysvaltalainen laulaja, näyttelijä ja sosiaalisen median persoona. 

Rae nousi kuuluisuuteen alun perin sosiaalisen median palvelu Tiktokissa vuonna 2019 julkaisemilla videoillaan. Rae solmi sopimuksen WME-kykytoimiston kanssa vuonna 2020 muutettuaan Kaliforniaan ja alkoi laajentamaan toimintaansa Tiktokin ulkopuolelle musiikkiin sekä näyttelemiseen. Hän julkaisi ensimmäisen EP-levynsä *AR* vuonna 2023 levy-yhtiö Sandlotin kautta. Rae solmi levytyssopimuksen levy-yhtiö Columbian kanssa vuonna 2024 ja julkaisi ensimmäisen studioalbuminsa *Addison* kesäkuussa 2025. Albumi nousi *[[Billboard Hot 100|Billboard Hot 200]]* -listan neljännelle sijalle. Rae sai Grammy-ehdokkuuden parhaan uuden artistin -kategoriassa vuoden 2026 Grammy -gaalasssa. 

Musiikkiuransa ohella Rae on näytellyt muun muassa Netflixin tuottamassa elokuvassa *[[Sinussa on se jokin]]* (*He's All That*) (2021) sekä Eli Rothin ohjaamassa slasher-elokuvassa *Kiitospäivä* (*Thanksgiving*) (2023). Raen on määrä tähdittää vuonna 2026 julkaistavaa *[[Animal Friends]]* -toimintaelokuvaa, jonka on ohjannut Peter Attencio.

## Musiikkiura

Raen musiikkiuran aloitti hänen vuonna 2021 julkaisemansa single "Obsessed". Raen ensimmäinen EP-levy *[[AR (albumi)|AR]]* julkaistiin vuonna 2023 levy-yhtyö Sandlotin kautta. EP-levyn kappaleet olivat alun perin vuotaneet internetiin alkuvuodesta 2022 ja saaneet positiivista huomiota.

Rae esiintyi englantilaisen laulaja Charli XCX:n kappaleen "Von Dutch" remix -versiolla vuonna 2024. Pari oli aikaisemmin tehnyt yhteistyötä muun muassa *AR* -EP-levyn kappaleella "2 Die 4".

Solmittuaan levytyssopimuksen levy-yhtiö Columbian kanssa vuonna 2024, Rae julkaisi ensimmäisen studioalbuminsa *[[Addison]]* 6. kesäkuuta 2025 levy-yhtiön kautta. Albumin julkaisua edelsivät singlet "Diet Pepsi", "Aquamarine", "High Fashion", "Headphones On" sekä "Fame Is a Gun", joista ensimmäinen nousi ''Billboard Hot 100'' -listalla sijalle 54. *Addison* nousi sen julkaisun yhteydessä Billboard 200 -listan kärkeen neljännelle sijalle.

Rae esitti "Aquamarine" -kappaleen remix version "Aquamarine / Arcamarine" osana Arcan Coachella -festivaali konserttia huhtikuussa 2025 sekä ilmoitti tulevan albuminsa julkaisupäivämään kesäkuulle.  Raen ensimmäinen studioalbumi *[[Addison]]* julkaistiin 6. kesäkuuta 2025 levy-yhtiö Columbian kautta. Albumi nousi *Billboard 200* -listalla neljännelle sijalle. 

17. kesäkuuta 2025 Rae julkisti *Addison* -albumia tukevan *The Addison Tour* -maailmankiertueen. Kiertue sisälsi esityksiä Euroopassa, Pohjois-Amerikassa ja Oseaniassa elokuusta marraskuuhun 2025.  Rae toimi yhdysvaltalaisen laulaja Lana Del Reyn avaajana Lontoossa tämän *2023-2025* -kiertueen Wembley Stadiumilla järjestetyissä keikoissa 3. ja 4. heinäkuuta 2025. Pari esiintyi myös yhdessä Del Reyn keikan aikana laulaen duettona kappaleet "Diet Pepsi" ja "57.5".

Marraskuussa 2025 Rae sai Grammy-ehdokkuuden parhaan uuden artistin kategoriassa vuoden 2026 Grammy-gaalassa, jossa hän esitti myös kappaleen "Fame Is a Gun" osana potpuria muiden parhaan uuden artistin -kategorian ehdokkaiden kanssa.

## Diskografia

### Studioalbumit

* *[[Addison]]* (2025)

### EP:t

* *[[AR (EP-levy)|AR]]* (2023)

### Singlet

* "Obsessed" (2021)
* "Diet Pepsi" (2024)
* "Aquamarine" (2024)
* "High Fashion" (2025)
* "Headphones On" (2025)
* "Fame Is a Gun" (2025)

## Kiertueet

#### Pääesiintyjä
* *The Addison Tour* (2025)

#### Avaaja

* Lana Del Rey - (2025) 

## Lähteet

## Aiheesta muualla